Akademi Nasyid

Akademi Nasyid merupakan rancangan realiti muzikal nasyid pertama di Malaysia terbitan TV9. Setelah menjelajah ke enam lokasi terpilih untuk sesi uji bakat (Terengganu, Johor, Kuala Lumpur, Kuantan, Kedah, dan Melaka), seramai 12 peserta terpilih untuk musim pertama rancangan realiti ini.

 Objektif 
Program realiti Akademi Nasyid diperkenalkan TV9 bagi melahirkan satu kelompok penggiat irama nasyid sejagat. Secara tidak langsung melalui program ini, irama nasyid tanah air akan berkembang dan mampu bersaing seperti mana irama pop, balada, R&B, rock, jazz dan hip hop.

Program ini diharap memaparkan kelainan daripada program realiti sedia ada bersesuaian dengan imej TV9 sebagai stesen televisyen yang menjurus kepada program berunsur Islam serta menerapkan nilai murni kepada penonton.

 Syarat pertandingan 
Penyertaan dibuka kepada semua yang berminat sama ada secara solo mahupun berkumpulan yang tidak melebihi lima orang setiap kumpulan dan menepati syarat penyertaan seperti berikut, warga negara Malaysia yang berumur 18 sehingga tidak melebihi 35 tahun.

Penyertaan secara berkumpulan mestilah kumpulan jantina yang sama. Kumpulan lelaki atau kumpulan perempuan dan peserta mestilah bertaraf amatur serta tidak pernah menandatangani kontrak rakaman album dengan mana-mana syarikat rakaman.

 Musim 
 Musim 1 

 Pelajar Akademi Nasyid(dengan tarikh penyingkiran)Musim 1Azhan AtanJuaraMohamad Aiman Mohd SidekNaib juaraD'Vision30 OgosMohd Shukri Nasrun (Cicik)30 OgosMuslim Voice16 OgosEda Fazilah Ismail9 OgosIn Heart 2 OgosFarhan26 JulaiMohd Shahridzal Lokma19 JulaiVoice of Men2 JulaiZuriana Ishak (Ana)5 JulaiSofieya 28 Jun

Cabaran Akademi Nasyid bermula dengan konsert mingguan yang disiarkan setiap minggu hari Sabtu pada jam 8.30 malam di TV9 bermula 21 Jun 2008. Program ini dikendalikan oleh penyanyi dan penggubah Hafiz Hamidun yang juga bekas anggota kumpulan nasyid U.N.I.C. Juri tetap rancangan ini ialah Farihin Abdul Fatah (bekas pengurus kumpulan Raihan).

Dalam konsert akhir pada 30 Ogos, Azhan berjaya muncul juara dan mendapat hadiah RM100,000. Aiman di tempat kedua manakala kumpulan Division tempat ketiga.

 Pautan luar 
 Laman rasmi Akademi Nasyid
 Video konsert mingguan Akademi Nasyid

 Voice of Men

Kategori:Rancangan TV9
Kategori:Akademi Nasyid
Kategori:Rancangan televisyen realiti Malaysia